armvectores/hy_wikipedia_2023 huggingface dataset:
Մարո Զուրաբյան

Մարո (Աղավնի) Զուրաբյան (1886, Կարս, Կարսի մարզ, Կովկասյան երկրամաս, Ռուսական կայսրություն - 1954), հայ արձակագիր, ԽՍՀՄ գրողների միության անդամ 1934 թվականից։ ԽՄԿԿ անդամ 1929 թվականից։ Հանդես է եկել նաև Մարո գրական անունով։


== Կենսագրություն ==
Ծնվել է Կարս քաղաքում։ Գիտելիքներ ձեռք է բերել ինքնակրթությամբ։ 1905 թվականին տեղափոխվել է Բաքու։ Աշխատել է նավթագործների շրջանում։ Նրա գրական առաջին գործերը տպագրվել են Հակոբ Հակոբյանի նախաձեռնությամբ հրատարակվող «Կարմիր մեխակներ» (1914) ալմանախում։ Խորհրդային կարգերի հաստատումից հետո տեղափոխվել է Թիֆլիս, գործուն մասնակցություն ունեցել Վրաստանի գրողների միության հայկական մասնաճյուղի աշխատանքներին։ Մահացել է 1954 թվականին։


== Մ. Զուրաբյանի երկերի մատենագրություն ==
Ապրանքը, Թիֆլիս, «Զակկնիգա», 1929, 36 էջ։
Թափառաշրջիկ կինը (պատմվածք), Թիֆլիս, «Պրոլետար» թերթի հրատարակություն, 1929, 50 էջ։
Նաստյան (պատմվածք), Երևան, Պետհրատ, 1929։
Դեպի բարձրացող ալիքը (վեպ), հատոր 1, Երևան, Պետհրատ, 1936, 402 էջ։
Դեպի բարձրացող ալիքը (վեպ), հատոր 2, Երևան, Պետհրատ, 1936, 250 էջ։
Բարձրացող ալիքը (վեպ), Երևան, Հայպետհրատ, 1955, 491 էջ։


== Ծանոթագրություններ ==
Մուրրիսբուրգ

Մուրրիսբուրգ (Մորրիսբուրգ, աֆրիկաանս՝  և անգլ.՝ Moorreesburg), քաղաք Հարավաֆրիկյան Հանրապետության հարավ-արևմուտքում՝ Արևմտյան Կապ նահանգի տարածքում: Ուեսթ Քոսթի շրջանի և Սվարտլանդ տեղական մունիցիպալիտետի վարչական կենտրոնն է: Կազմված է երկու մասից՝ Մուրիսբուրգից և Ռոսենհոֆից։


== Պատմություն ==
Ժամանակակից քաղաքի տեղում բնակավայրը հիմնադրվել է 1879 թվականին Հոյկրալ (Hooikraal) ֆերմայի տարածքներում։ 1882 թվականին բնակավայրն ստացել է գյուղական համայնքի կարգավիճակ, իսկ 1909 թվականին՝ մունիցիպալիտետի կարգավիճակ։


== Աշխարհագրական դիրք ==
Քաղաքը գտնվում է նահանգի հարավ-արևմտյան մասում՝ Բերխրիֆիր գետից արևմուտք, նահանգի վարչական կենտրոն Քեյփթաունից մոտավորապես 82 կիլոմետր (ուղիղ գծով) հյուսիս-հյուսիս-արևելք (NNE): Ծովի մակարդակից բացարձակ բարձրությունը կազմում է 252 մետր։


== Կլիմա ==
Քաղաքի կլիման մերձարևադարձային-միջերկրածովյան է։ Միջին տարեկան տեղումների քանակը կազմում է 315 մմ: Առավելագույն տեղումների քանակը լինում է ապրիլից հոկտեմբեր ընկած ժամանակահատվածում: Միջին առավելագույն ջերմաստիճանը տատանվում է 17 °C-ից (հուլիսին) մինչև 29,2 °C (փետրվարին): Տարվա ամենացուրտ ամիսը հուլիսն է: Միջին նվազագույն գիշերային ջերմաստիճանն այդ ամսում լինում է 6,6 °C։


== Բնակչություն ==
2001 թվականի պաշտոնական մարդահամարի տվյալներով՝ քաղաքում բնակվել է 8574 մարդ, որոնցից տղամարդիկ կազմել են 47,45 %, կանայք՝ համապատասխանաբար 52,55 %: Ռասայական տեսակետից՝ գունամորթները եղել են քաղաքի բնակչության 66,34 %-ը, սպիտակամորթները՝ 30,48 %, նեգրոիդները՝ 3,15 %, ասիացիները (այդ թվում՝ հնդիկներ)՝ 0,03 %։ Քաղաքացիների շրջանում առավել տարածված լեզուներն են եղել աֆրիկաանսը (95,78 %), կոսան (1,85%), անգլերենը (1,63%) և սեսոտոն (0,59%)։
2011 թվականի պաշտոնական մարդահամարի անցկացման ընթացքում ստացված տվյալների համաձայն՝ Մուրիսբուրգի և Ռոսենհոֆի ընդհանուր բնակչությունը կազմել է 12 877 մարդ, որոնցից տղամարդիկ կազմել են 47,79 %, կանայք՝ 52,21 %: Ռասայական տեսակետից՝ գունամորթները եղել են քաղաքի բնակչության 70,09 %-ը, սպիտակամորթները՝ 22,53 %, նեգրոիդները՝ 6,72 %, ասիացիները (այդ թվում՝ հնդիկները)՝ 0,25 %, այլ ցեղերի ներկայացուցիչները՝ 0,41 %։ Քաղաքի բնակիչների շրջանում առավել տարածված լեզուներն են եղել աֆրիկաանսը (89,95%), կոսան (3,41%), անգլերենը (2,17 %), սեսոտոն (0,52 %) և թսվանան (0,47 %)։


== Տրանսպորտ ==
Քաղաքով անցնում է  N7 ազգային ավտոճանապարհը, ինչպես նաև R311 տարածաշրջանային խճուղին։ Գործում է երկաթուղային կայարան։


== Ծանոթագրություններ ==
Աղվերան (Դերսիմի գավառ)

Անվան այլ կիրառումների համար տե՛ս՝ Աղվերան (այլ կիրառումներ)Աղվերան, գյուղ Արևմտյան Հայաստանում, Խարբերդի վիլայեթի Դերսիմի գավառում։ Գտնվում էր Խոզաթ քաղաքից 8-10 կմ հյուսիս, Երզնկա տանող ճանապարհի վրա։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Չերնուշկա (Վետլուգայի վտակ)

Անվան այլ կիրառումների համար տե՛ս՝ Չերնուշկա (այլ կիրառումներ)Չերնուշկա (ռուս.՝ Чернушка), գետ Ռուսաստանում, հոսում է Վերխոշիժմենսկի շրջանում, Կիրովի մարզում։ Գետի երկարությունը 37 կմ է։


== Ջրային գրանցամատյանի տվյալներ ==
Տվյալներն ըստ ջրային ռեսուրսների ֆեդերատիվ տեսչության։

Ջրային օբյեկտի, պետական ջրային գրանցման կոդը - 08010400112110000040656
Հիդրոլոգիական ուսումնասիրությունների կոդը - 110004065
Ավազանի կոդը - 08.01.04.001
Հիդրոլոգիական ուսումնասիրությունների հատորի համարը - 10


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մ.թ.ա. 92


== Դեպքեր ==


== Ծնունդներ ==


== Մահեր ==
Կրասնի Բոր (այլ կիրառումներ)

Կրասնի Բոր, կարող է վերաբերել՝

Կրասնի Բոր - քաղաքատիպ ավան Ռուսաստանի Լենինգրադի մարզի Տոսնենսկի շրջանի կազմում։
Կրասնի Բոր - գյուղ Ռուսաստանի Նիժնի Նովգորոդի մարզի Շատկովսկի շրջանի կազմում։
Կրասնի Բոր - գյուղ Ռուսաստանի Սմոլենսկի մարզի Խիսլավիչսկի շրջանի կազմում։
Կրասնի Բոր - գյուղ Ռուսաստանի Սմոլենսկի մարզի Սմոլենսկ քաղաքային օկրուգի կազմում։
Մարտին Հայդեգեր

Մարտին Հայդեգեր (գերմ.՝ Martin Heidegger, սեպտեմբերի 26, 1889(1889-09-26)[…], Մեսկիրխ, Meßkirch VVG, Landkreis Sigmaringen, Տյուբինգեն, Գերմանիա - մայիսի 26, 1976(1976-05-26)[…], Ֆրայբուրգ իմ Բրայսգաու, Բադեն-Վյուրթեմբերգ, Գերմանիայի Ֆեդերատիվ Հանրապետություն), գերմանացի փիլիսոփա, գերմանական էկզիստենցիալիզմի ակնառու ներկայացուցիչներից։ Համարվում է 20-րդ դարի խոշորագույն փիլիսոփաներից մեկը։


== Կենսագրություն ==
Մարտին Հայդեգերը սովորել է Հայնրիխ Ռիկերտի մոտ։ Եղել է Էդմունդ Հուսերլի ասիստենտը, Մարբուրգի, Ֆրայբուրգի համալսարանների պրոֆեսոր։ Նացիստների հետ համագործակցելու համար 1945 թվականին հեռացվել է աշխատանքից։
Հայդեգերի աշխարհայացքը ձևավորվել է Հուսերլի և Մաքս Շելերի ֆենոմենոլոգիայի, Վ. Դիլթեի «կյանքի փիլիսոփայության», դիալեկտիկական աստվածաբանության առանձին մոտիվների ազդեցությամբ։ Հայդեգերի փիլիսոփայության առանցքը մարդկային գոյության («մարդու կեցության») իմաստավորման հարցն է։ Ըստ նրա, մարդկային կեցության գոյաբանական հիմքը անհատի վերջնական, ժամանակավոր ու մահկանացու լինելն է, որոնց գիտակցմամբ նա ըմբռնում է նաև իր ինքնուրույն կեցությունը, իր գոյը։ Այս պատճառով մարդկային գոյությունն իմաստավորվում է «հասարակական հարաբերություններից», «իրերի աշխարհից» առանձնանալու, ազատագրվելու պրոցեսում։ Անձնավորության հոգևոր ապրումներն արտահայտելու և մարդու անհատական կեցությունը հաստատելու համար Հայդեգերն առանձնացնում է «վախ», «վճռականություն», «խիղճ», <մեղք», «հոգս» և նման հասկացություններն ու այդ վիճակների հոգեկան վերապրումներն ու զգացումը։ Հայդեգերի փիլիսոփայության առաջացման սոցիալական և իմացաբանական պայմանավորվածությունը նույնն է, ինչ էկզիստենցիալիզմինը։


== Ծանոթագրություններ ==


== Գրականություն ==
П. Гайденко "Экзистенциализм и проблема культуры (критика философии М. Хайдеггера)", М․, 1963
Р. Габитова "Человек и общество в немецком экзистенциализме", М․, 1972


== Արտաքին հղումներ ==
Ստեղծագործություն  և ճշմարտություն
Այժմ արդեն միայն Աստված կարող է մեզ փրկել...
Guide to the Student Notes from Lectures by Martin Heidegger. (անգլ.)
Works by Heidegger and on Heidegger (categorization) (անգլ.)
Խոշաջի

Խոշաջի, գյուղ Արևմտյան Հայաստանում, Բիթլիսի վիլայեթի Մանազկերտի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Ռիբուիս

Ռիբուիս (ֆր.՝ Ribouisse), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 103 մարդ, բնակչության խտությունը` 10.09 մարդ/կմ²։ Բնակավայրը զբաղեցնում է 10.21 կմ² տարածք։


== Աշխարհագրություն ==
Գտնվում է Փարիզ քաղաքից 640 կմ հարավ, Մոնպելիե քաղաքից` 170 կմ արևմուտք, Կարկասոն քաղաքից` 37 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 65 աշխատունակ (15-64 տարեկան)  բնակիչ, որոնցից ակտիվ էին 42-ը, իսկ ոչ ակտիվները` 23։ Ակտիվության ցուցանիշը կազմում է 64,6 %։ 42 աշխատունակ մարդկանցից աշխատել է 40 անձ (20 տղամարդ և 20 կին)։ Գործազուրկ են եղել 2 անձ (0 տղամարդ և 2 կին)։ 23 անաշխատունակներից 8-ը եղել են աշակերտներ կամ ուսանողներ, 9-ը` թոշակառուներ, իսկ 6-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Միխալի (այլ կիրառումներ)

Միխալի, կարող է վերաբերել՝

Միխալի - գյուղ Ռուսաստանի Սմոլենսկի մարզի Ուգրանսկի շրջանի կազմում։
Միխալի - գյուղ Ռուսաստանի Սմոլենսկի մարզի Ուգրանսկի շրջանի կազմում։
Մուրադսարի ժայռապատկերներ

Մուրադսարի ժայռապատկերներ, Հայաստանի Վայոց ձորի մարզում՝ Թեքսարի լեռնաշղթայում՝ Ջերմուկ քաղաքից հյուսիս-արևմուտք։
Հայկական լեռնաշխարհի ժայռապատկերների առկա են նաև Մուրադսարից (նորագույն քարտեզներում կոչվում է Հուսոսար) մոտ 2 կմ հյուսիս և հյուսիս-արևելք։ Ընդհանուր առմամբ, կա մոտ 200 քարերի վրա առկա ժայռապատկերներ, դրանք սփռված են խմբերով, որոնց յուրաքանչյուր խումբը հասնում է մոտ մի քանի տասնյակի։ 1960 թվականից բազմաթիվ հետազոտողներ ուսումնասիրել են դրանք։
Յուրաքանչյուր քարի կարելի է տեսնել մոտ 20-ին հասնող պատկերներ։ Պատկերները ստեղծվել են մի գործիքով, որը, ըստ երևույթի ունեցել է՝ կլոր, կետի չափ ծայր ունեցող, սուր ելուստներից մաքրազերծված հատկանիշներ։ Պատկերների ուրվագծերը մեթոդաբար ծեծելով քարի մակերևույթի վրա, ստացել են այդ պատկերները։ Ժայռապատկերները բովանդակությունները շատ տարբեր են. առկա են քրմական հավատալիքներ, անեծքներ, ինչպես նաև առասպել, կենցաղ, գյուղատնտեսություն, որսորդություն, աղետ, պատերազմ և այլ երևույթներ արտահայտող թեմաներ։ Կան նաև մարդկանց և կենդանիների խմբակային ու առանձին տեսարաններ, ֆանտաստիկ կերպարներ, նշաններ և այլն։
Կարելի է հանդիպել այնպիսի քարաբեկորներ, որոնց մի քանի նիստերը զարդարված են տարբեր պատկերներով։ Օրինակ՝ ժայռապատկերներից մեկի վրա զարդարված են երեք նիստ․ Դրանցից մեկի վրա պատկերված է օձ, մյուսինը՝ այծեր, շուն, իսկ այծերը տարբեր գործառույթներ են իրականացնում և ունեն տարբեր իմաստային բնութագրեր։
Կան նաև  «տիեզերական այծեր» որոնց կոտոշները կամարաձև են և հասնում են մինչև մեջքը։ «Տիեզերական այծը» պատկերված է կամարաձև և ունի երկնքի սֆերիկ գծապատկեր, որի ստորին վերջույթները երեքն են, ընդ որում, մեջտեղինը խորհրդանշում է պտղաբերություն կամ ծլած սերմ։ Նաև կան պատկերված սովորական «երկրային» այծեր, որոնք իրաի են միացված կոտոշնորով, և դրանով ներկայացնում են իրենց դերակատարության կարևորությոնը երկրի վրա
Նիստը ամբողջովին պատկերված է օձի զարդաքանդակով իսկ երրորդ նիստը բաժանում է երկու մասի։ Օձից ներքև՝ մարդու պատկեր է՝ հնարավոր է հանգուցյալ, ինչպես նաև սովորական այծ և ցլիկ, իսկ օձից վերև՝ Կենաց ծառ, ցուլ, մարդ, որի մի ձեռքում մանգաղանման գործիք է, իսկ մյուսում՝ ինչ-որ իր, այնուհետև՝ այծ և այծիկ։
Մուրադսարի ժայռապատկերները, հիմնականում նմանություն ունեն Հայկական լեռնաշխարհում գտնվող մյուս վայրերում առկա ժայռապատկերներից, բայց կան մի քանի առանձնահատկություններ։
Հավանաբար, ժայռապատկերները եղել են սրբազան վայրում, որտեղ քրմերը, ջրերը քաշվելուց հետո, իրականացրել են ծիսակատարություններ։
Բազալտի մակերեսի վրա պահպանվել են որոշ արձանագրություններ, հավանաբար դրանք ծիսական բնույթի են։ Կան նաև խնջույքների հետ կապված պատկերներ։  Ժայռապատկերների նման  փորագրության տեխնիկան փոխանցվել է հաջորդ սերունդներին, դա խոսում է նրա մասին որ մեր նախնիների պահպանել և կարևորել են մեր ավանդույթները։
Հետաքրքրական է այն որ այս ամենը հետագայում եղավ պարարտ հող Քրիստոնեությունը որպես պետական կրոն ընդունելու համար, քանի որ այն ևս հաստատված էր լույսի, հավերժության, ավանդապաշտության, վարքի ու բարոյականության կանոնների վրա։


== Ծանոթագրություններ ==
Պաուլա վան դեր Ուստ

Պաուլա վան դեր Ուստ (հոլ.՝ Paula van der Oest, 1965, Laag-Soeren, Ռեյդեն, Խելդեռլանդ, Նիդերլանդներ), հոլանդացի կինոռեժիսոր և սցենարիստ։ 2001 թվականին նրա «Zus & Zo» (Քույրերը) ֆիլմն առաջադրվել է Կինոակադեմիայի օսկար մրցանակի՝ լավագույն օտարալեզու ֆիլմի համար։


== Գործունեություն ==
Պաուլա վան դեր Ուստը սովորել է Հոլանդական կինոյի և հեռուստատեսության ակադեմիայում և ավարտական քննության հետ մեկտեղ 1988 թվականին արժանացել է Cannon մրցանակի։ Հետագա տարիներին աշխատել է որպես ռեժիսորի օգնական, 1994 թվականից՝ որպես ռեժիսոր։ VPRO-series Lolamoviola-ի համար ստեղծել է Coma և Achilles en het zebrapad կարճամետրաժ ֆիլմերը։ Առաջինն արժանացել է «Ոսկե հորթ» մրցանակի որպես լավագույն հեռուստատեսային դրամա։
1996 թվականին նկարահանել է De nieuwe moeder (Նոր մայրը) ֆիլմը, Դե Նուույուեդեդ (Նոր Մայր), որտեղ նկարահանվել է նրա ամուսինը՝   Տեու Բուրմասը (հետագայում նկարահանվել է նաև Zus & Zo ֆիլմում)։ De trip van Teetje (Թեյթի ուղևորությունը) նկարահանել է 1998 թվականին, Կեյս Գելի մասնակցությամբ։
Zus & Zo ֆիլմը, որը Պաուլա վան դեր Ուստը նկարահանել է 2001 թվականին, ազատ կերպով հիմնված է Անտոն Չեխովի «Երեք քույրեր» պատմվածքի վրա։ Նրա նախկին ֆիլմերից իրատեսական կերպարները և անձանց միջև հարաբերություններն առանցքային են, սակայն ավելի լի հումորային տարրերով, և անգլիացի սցենարիստի որոշ փոփոխություններից հետո ներկայացվել են «Օսկար» անվանակարգում։
Այնուհետև ստեղծել է Moonlight (2002) անգլերեն թրիլլեր / հեքիաթը  13-ամյա աղջկա և նույն տարիքի թմրառաքչի հարաբերությունների մասին (որը 2004 թվականին մեծ հաջողություն է ունեցել Ամստերդամի Bijlmer տարածքում)։ Moonlight ֆիլմը ընդգրկվել է Մոսկվայի 25-րդ միջազգային կինոփառատոնում։
2001 թվականին Պաուլա վան դեր Ուստը գրել է Մերալ Ուսլուի Roos և Rana հեռուստաֆիլմերի սցենարները։


== Ֆիլմագրություն ==
1988 - Zinderend
1994 - Coma
1995 - Achilles en het zebrapad
1996 - Always yours, for never
1996 - De nieuwe moeder
1997 - Smakeloos
1998 - Meedingers (televisiefilm)
1998 - De trip van Teetje
1999 - episode 2 (Doolhof) of the television sequel 'De zeven deugden'
1999 - Link spel
2001 - Zus & Zo
2002 - Moonlight
2004 - Madame Jeanette
2004 - Verborgen gebreken
2008 - Tiramisu
2008 - Wijster
2011 - Black Butterflies
2011 - Mixed Up
2012 - The Domino Effect
2014 - Accused
2016 - Tonio
2017 - kleine ijstijd


== Ծանոթագրություններ ==
(4948) Հայդեոնիշիմուրա

(4948) Հայդեոնիշիմուրա (անգլ.՝ Hideonishimura), աստերոիդ աստերոիդների հիմնական գոտում։ Հայտնաբերվել է 1988 թվականի նոյեմբերի 3-ին Վատարի Կակեիի, Մինորու Կիձավայի և Տակեշի Ուրատայի կողմից Օոհիրայում։
Միջին հեռավորությունը Արեգակից կազմում է 2,169145 ա. մ., առավելագույնը մոտենում է 1,7503 ա. մ. հեռավորության վրա և հեռանում 2,588 ա. մ.։ Արեգակի շուրջ մեկ ամբողջական պտույտ է կատարում 1166,89 երկրային օրվա ընթացքում, իր ուղեծրով շարժվելով միջինում 0,308511 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,1° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4948) Հայդեոնիշիմուրա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սեկլավին

Սեկլավին (իսպ.՝ Ceclavín), բնակավայր և համայնք Իսպանիայի արևմուտքում՝ Էստրեմադուրայի մաս հանդիսացող Կասերես ինքնավար պրովինցիայի Վեգաս դել Ալագոն շրջանում (կոմարկայում)։ Զբաղեցնում է 159 կմ² տարածք։ Բնակչության թվաքանակը 2010 թվականի տվյալներով եղել է 2038։ Պրովինցիայի վարչական կենտրոնից՝ Կասերես քաղաքից հեռավորությունը 82 կիլոմետր է։
Մտնում է Ռիվերա դե Ֆրեսնեդոսա համայնքային միավորման կազմի մեջ։ Բնակչության մեծ մասն ապրում է թերակղզում, որը մինչև 20-րդ դարը կղզի է եղել և հասանելի է եղել միայն նավակներով ու մակույկներով։ Սեկլավինը Իսպանիայի՝ գյուղական բնակչություն ունեցող խոշորագույն բնակավայրերից է։ Հայտնի է նաև նրանով, որ հարուստ է եկեղեցական կառույցներով. 15-18-րդ դարերում այստեղ եղել են այդպիսի 17 շինություններ, որոնցից պահպանվել են ընդամենը ինը։


== Ժողովրդագրություն ==
1900 թվականից ի վեր՝ Սեկլավինի բնակչության թվաքանակի փոփոխությունները եղել են հետևյալը


== Անվանի սեկլավինցիներ ==
Ալեխանդրո Ռոդրիգես Արիաս (1838-1893) - Կուբայի նահանգապետ 1892-1893 թթ.
Էլիսա Էրերո Ուսեդա (ծնվ.1957 թ.) - իսպանացի ժամանակակից գրող, շրջակա միջավայրի և ժողովրդական մշակութային ավանդույթների պաշտպանության համար ծավալված շարժման ակտիվիստ
Միգել Էրերո Ուսեդա (ծնվ.1964 թ.) - գրող, դասախոս, բնագետ


== Ծանոթագրություններ ==


== Արտաքին հղումներ ==
Համայնքապետարանի պաշտոնական կայքէջը Archived 2019-05-05 at the Wayback Machine.
Ամ Մելենզե

Ամ Մելենզե (գերմ.՝ Am Mellensee), կոմունա Գերմանիայի Բրանդենբուրգ հողատարածքում։
Գտնվում ՝ Տելտով Ֆլեմինգ շրջանի կազմում։ Բնակչությունը կազմում է 6479 մարդ (ըստ 2010 թվականի դեկտեմբերի 31-ի).։ Տարածքը կազմում է 104,41 կմ²։ Փոստային ինդեքս՝ 12 0 72 002։
Կոմունան ներառում է 8 գյուղական շրջան։


== Ծանոթագրություններ ==


== Արտաքին հղումներ ==
Պաշտոնական էջ Archived 2007-11-12 at the Wayback Machine.
Միջինօվկիանոսային լեռնաշղթա

Միջինօվկիանոսային լեռնաշղթաներ, օվկիանոսի մահճի ստորջրյա բարձրացումներ՝ քարոլորտի սալերի ակտիվ տարաշարժման (սպրեդինգի) և օվկիանոսային տիպի երկրակեղևի վերարտադրության զոնաներում։ Հայտնի են բոլոր օվկիանոսներում, առաջացնում են Միջինօվկիանոսային լեռնաշղթայի համաշխարհային համակարգ, հայտնաբերվել են 20-րդ դարի 50-ական թվականների վերջում։ Միջինօվկիանոսային լեռնաշղթայի ընդհանուր երկարությունը 60 հազ. կմ է։ Միջինօվկիանոսային լեռնաշղթայի համակարգը Հյուսիսային սառուցյալ օվկիանոսում հետամտվում են Լապտևների ծովի շելֆից մինչև Շպիցբերգենի շրջանը, նրա շարունակությունն է Միջինատլանտյան լեռնաշղթան՝ համանուն օվկիանոսում։ Դեպի արևմուտք նրանից առանձնանում է Ամերիկաանտարկտիկական լեռնաշղթան, որը Հնդկական օվկիանոսում փոխարինվում է Հնդկաօվկիանոսային լեռնաշղթայով։ Վերջինն այդ օվկիանոսի կենտրոնում միակցվում է միջօրեականի ուղղության Արաբահնդկական և Հր-Արլ. Ավստաանտարկտիկական լեռնաշղթաների հետ։ Վերջին շարունակությունը Հարավխաղաղօվկիանոսյան բարձրացումն է, որն իր հերթին փոխարինվում է Արևելախաղաղօվկիանոսյան բարձրացումով, որը դեպի հյուսիս անցնում է Կալիֆոռնիական նեղուցը և հատվում է Սան-Անդրիասի բեկվածքով։ Դեպի հյուսիս նմանատիպ ստորջրյա բարձրացում նորից հանդես է գալիս Կանադայի մերձափին մոտ։ Միջինօվկիանոսային լեռնաշղթայի լայնությունը մի քանի հարյուր կմ-ից մինչև 1000-1500 կմ է, բարձրությունը՝ օվկիանոսի հատակից մինչև 3-4 կմ երբեմն դուրս են ելնում հրաբխային ծագման կղզիների տեսքով։ Լեռնաշղթաների կատարային զոնան (լայնությունը մինչև 100 կմ) աչքի է ընկնում խիստ մասնատված ռելիեֆով, մանրաբլոկային կազմությամբ և ամենաերիտասարդ նստվածքներով՝ միայն իջեցված բլոկներում։ Լեռնաշղթաների առանցքի երկարությամբ ձգվում է ռիֆտային հովիտ՝ 25-30 կմ լայնությամբ։ Հովտի հատակի ճեղքում գտնվում են երիտասարդ հրաբխային կոներ։ Նստվածքներն այստեղ բացակայում են։ Լեռնաշղթաների առանցքների հետ կապված են ոչ խոր և համեմատաբար թույլ երկրաշարժեր։ Լեռնաշղթաների լանջերը բնորոշվում են ավելի հանգիստ ռելիեֆով, նրանք ծածկված են նստվածքների համատարած շերտով, որի հաստությունը դեպի եզրերը մեծանում է, իսկ կտրվածքները դառնում են ավելի լրիվ՝ ի հաշիվ ավելի հին հորիզոնների։ Միջինօվկիանոսային լեռնաշղթաները հատված են բազմաթիվ լայնական բեկվածքներով՝ տրանսֆորմ բեկվածքներով, որոնցով լեռնաշղթաների առանցքները տեղաշարժված են (հատակագծում) մինչև մի քանի հարյուր կմ։
Պենելոպա Լայվլի

Պենելոպա Մարգարետ Լայվլի (անգլ.՝ Penelope Margaret Lively, մարտի 17, 1933(1933-03-17)[…], Կահիրե, Եգիպտոս), անգլիացի գրող, ով գրել է ինչպես մեծերի, այնպես էլ փոքրերի համար։ Երեք անգամ արժանացել է  Բուքերյան մրցանակի։ Մի անգամ՝ 1987 թվականին, հաղթող է ճանաչվել իր «Լուսնային վագր» վեպով։ 1973 թվականին «Թոմաս Կեմպի ուրվականը» վիպակի համար ստացել է  Կարնեգի շքանշան։


== Կենսագրություն ==
Պենելոպա Լայվլին ծնվել է 1933 թվականին Կահիրե քաղաքում, մեծբրիտանացիների ընտանիքում։ Վաղ մանկության տարիները նա անց է կացրել Եգիպտոսում, և 12 տարեկանում նա գնացել է Անգլիայի գիշերօթիկ դպրոց։ 1957 թվականին ամուսնացել է ակադեմիկոս Ջեկ Լայվլիի հետ, և միասին ապրել են Սուոնսիում,  Օքսֆորդում և այլ վայրերում։ Ամուսինը մահացել է 1998 թվականին, իսկ Պենելոպա Լայվլին մինչև հիմա ապրում է Լոնդոնի հյուսիսում։


== Ստեղծագործություններ ==


=== Մանկական ֆանտաստիկա ===
Որպես գրող՝ իր առաջին հաջողությունը Լայվլին ունեցել է մանկական ֆանտաստիկ գրականության ասպարեզում։ Առաջին գիրքը՝ Astercote, 1970 թվականին հրապարակվել է Հայնեմի հրատարակչատանը։ Այդ ֆանտաստիկ վեպը պատմում է ժանտախտից կործանված Կոդսուոլդս գյուղի և նրան հարևան միջնադարյան անտառապատ գյուղի մասին։ 
Առ այսօր Լայվլին հրապարակել է քսանից ավելի մանկական գրքեր, որոնցից նրան ավելի մեծ ճանաչում բերածներից են Թոմաս Կեմպի ուրվականը և Բերքը ժամանակի հետ  գրքերը։ 1973 թվականին նա Գրադարանների միության կողմից Բրիտանիայի տարվա լավագույն մանկական գրքի համար արժանացել է Կարնեգի շքանշանի։ Իր վերջին պարգևներից մեկը եղել է 1976 թվականին Ուիտբրեդովյան մրցանակը մանկական գրքի համար։ Այս երեք վեպերը՝ «Astercote», «Թոմաս Կեմպի ուրվականը» և «Բերքը ժամանակի հետ», մարմնավորել են 600, 300 և100 տարիներ առաջ եղած տեղի պատմություններ։ Ժամանակային այս սանդղակը ձևակերպվել է այնպես, թե ներկան մոտենում է, և չկա ճանապարհորդություն դեպի անցյալ։


=== Գեղարվեստական գրականություն ===
Մեծահասակների համար Լայվլիի գրած առաջին վեպը՝ «Ճանապարհ դեպի Լիչֆիլդ», հրատարակվել է 1977 թվականին և եղել է Բուքերյան մրցանակի անվանակարգում։ Նրան 1984 թվականին հաջողություն է բերել նաև «Մարկի խոսքերով» գիրքը, որը թաղարկվել է 1984 թվականին։ 1987 թվականին «Լուսնային վագր» գրքով Պենելոպան դարձել է Բուքերյան մրցանակի դափնեկիր։ Գիրքը պատմում է մի կնոջ փորձություննների մասին, ով հիվանդ էր քաղցկեղով։ Ինչպես Լայվլի բոլոր գրքերը, այնպես էլ հատկապես «Լուսնային վագրը», պատմում է հիշողության ուժի, ներկայի վրա անցյալի ազդեցության, ինչպես նաև անձնական և «պաշտոնական» կյանքի մասին։ 
Լայվլին հետապնդել է նաև ավելի լուսավոր ու պայծառ թեմաներ, որոնք կապ չունեն իր ֆանտաստիկ երկերի հետ։ Այդ աշխատությունններից են 2001 թվականին թողարկված Բաց տունը և 1994 թվականին լույս տեսած Ջակարանդա Օլեանդր․ մանկության ընկալումները գրքերը, որոնք Լայվլիի՝ Եգիպտոսում անցկացրած մանկության հիշողությունների մասին են։ Նրա վերջին աշխատությունը՝ Պարող ձկները, լույս է տեսել 2013 թվականին։


== Ծանոթագրություններ ==


== Արտաքին հղումներ ==
www.penelopelively.net/ Պենելոպա Լայվլի. պաշտոնական կայք
Վիոլա

Անվան այլ կիրառումների համար տե՛ս՝ Վիոլա (այլ կիրառումներ)Վիոլա (իտալերեն viola), միջին դարերում ռոմանական երկրներում տարածված լարային աղեղնավոր գործիքների ընդհանուր անվանումը։ Վիոլաները ունեցել են հարթ հատակ, թեք կողեր, լայն՝ լադերով գրիֆ, 5—7 լար, լարվել են կվարտաներով (միջում՝ տերցիայով)։ Նվագելիս պահել են ուղղաձիգ դիրքով։ Վիոլան տարածում է գտել XVI դարում Արևմտյան Եվրոպայի երկրներում։ Տարբերվել են դիսկանտային, ալտային, տենորային (փոքր բասային, անվանական նաև վիոլա դա գամբա կամ ուղղակի գամբա), մեծ բասային և կոնտրաբասային վիոլաներ։ Կիրառվել է որպես մենակատարային, անսամբլային և նվագախմբային գործիք։ 17-րդ դարում վիոլաները դուրս են մղվել ջութակի ընտանիքի գործիքների կողմից։ Միաժամանակ հայտնվել են վիոլաների նոր տարատեսակներ՝ ռեզոնանսային լարերով (վիոլա-բաստարդա, վիոլա դ’ ամորե կամ վիոլ դ’ ամուր, վիոլա դի բարդոնե կամ բարիտոն)։
Քեյլանի

Քեյլանի Էշլի Փերիշ (անգլ.՝ Kehlani Ashley Parrish, ապրիլի 24, 1995(1995-04-24), Օքլենդ, Կալիֆոռնիա, ԱՄՆ), ավելի հայտնի է պարզապես Քեյլանի, ամերիկացի R&B ժանրի երգչուհի և երգահան։


== Վաղ կյանք ==
Քեյլանին մեծացել է Կալիֆոռնիա նահանգի Օքլանդ քաղաքում։ Նրան դաստիարակել է իր հորաքույրը, քանի որ իր հայրը մահացել էր, իսկ մայրը գտնվում էր բանտում։ Նա նախ հաճախել է Օքլանդի արվեստի դպրոցը, սկզբնականապես պարի թեքումով։
Երիտասարդ տարիներին Քեյլանին ցանկանում էր սովորել պար Ջուլյարդի դպրոցում, սակայն միջնակարգ դպրոցում նա ստացել է ծնկի վնասվածք և շարունակել երգի ուղղությամբ։ Նրա հորաքույրը լսում էր միայն R&B և նեոսոուլ։ Երգչուհին ասում էր, որ նա ոգեշնչվել էր այնպիսի արվեստագետներից, ինչպիսիք են Լորին Հիլլը, Էրիկա Բադուն և Ջիլ Սքոթը։ 14 տարեկան հասակում նա դարձել է PopLyfe տեղական փոփ խմբի մասնակից։


== Կարիերա ==
Քեյլանին սկզբնական ճանաչում է ձեռք բերել որպես PopLyfe թինեյջերական խմբի անդամ, որը հասել է America’s Got Talent նախագծի եզրափակիչ փուլ։ Իր առաջին միքսթեյփը՝ Cloud 19, թողարկել է 2014 թվականին և ընդգրկվել է «Complex» ամսագրի տարվա 50 լավագույն ալբոմների ցանկում։ 2015 թվականին նրա  երկրորդ միքսթեյփը՝ You Should Be Here, զբաղեցրել է 5-րդ հորիզոնականը «Billboard» ամսագրի Top R&B/Hip-Hop Albums հիթ շքերթում։ 2016 թվականին այդը միքսթեյփը ներկայացվել է Գրեմմիի 58-րդ մրցանակաբաշխության «Լավագույն ժամանակակից քաղաքային ալբոմ» անվանակարգում։


== Անձնական կյանք ==
2021 թվականին երգչուհին հայտարարել է, որ լեսբուհի է։


== Սկավառակագրություն ==


=== Ստուդիական ալբոմներ ===


=== Միքսթեյփեր ===


=== Սինգլներ ===


==== Սոլո ====


== Ծանոթագրություններ ==
Կոնյունկտիվ միանդամ

Կոնյունկտիվ միանդամ (մինթերմ) 
  
    
      
        
          
            X
            
              1
            
          
          ,
          
            X
            
              2
            
          
          ,
          .
          .
          .
          ,
          
            X
            
              n
            
          
          ∈
          {
          0
          ,
          1
          }
        
      
    
    {\displaystyle \textstyle X_{1},X_{2},...,X_{n}\in \{0,1\}}
   փոփոխականներով, այս փոփոխականների կոնյունկցիան կամ նրանց ժխտումը։
Մինթերմը 1 է դառնում բոլոր հնարավոր արգումենտների միակ խմբի դեպքում։ Եթե միանդամը միաժամանակ պարունակում է փոփոխականը և նրա ժխտումը, ապա այն միշտ հավասար է 0-ի։


== Օրինակներ ==

  
    
      
        
          X
          
            1
          
        
        ∧
        
          X
          
            2
          
        
      
    
    {\displaystyle X_{1}\land X_{2}}
  

  
    
      
        
          X
          
            1
          
        
        ∧
        ¬
        
          X
          
            2
          
        
        ∧
        
          X
          
            3
          
        
      
    
    {\displaystyle X_{1}\land \neg X_{2}\land X_{3}}
  

  
    
      
        
          X
          
            3
          
        
        ∧
        
          X
          
            1
          
        
        ∧
        ¬
        
          X
          
            4
          
        
        ∧
        ¬
        
          X
          
            1
          
        
        ∧
        ¬
        
          X
          
            3
          
        
        ∧
        
          X
          
            2
          
        
      
    
    {\displaystyle X_{3}\land X_{1}\land \neg X_{4}\land \neg X_{1}\land \neg X_{3}\land X_{2}}
  


== Ծանոթագրություններ ==


== Տե՛ս նաև ==
Դիզյունկտիվ միանդամ
Կատարյալ միանդամ
Կոնյունկտիվ նորմալ ձև
Բուլյան հանրահաշիվ
Տրամաբանության հանրահաշիվ
Standoff 2

Standoff 2, պայմանականորեն անվճար բջջային բազմակառավարելի, առցանց խաղ առաջին դեմքի հրաձիգ ժանրում։ Մշակվել և հրապարակվել է ռուսական Axlebolt ընկերության կողմից․ 2017 թվականին Android պլատֆորմի, իսկ 2018 թվականին՝ iOS-ի համար։


== Խաղային պրոցես ==
Standoff 2-ը իրենից ներկայացնում է դասական առաջին դեմքի հրաձիգ` տարբեր խաղային ռեժիմներով և ժամանակակից ռուսական և արտասահմանյան զենքերի զինանոցով։ Յուրաքանչյուր զենք ունի տարբեր հատկանիշներ, որոնք սահմանափակում են խաղացողի մարտավարական հնարավորությունները. զրահի խոցելիություն, հետահարում, կրակելու տեմպ, գին, սպանության պարգև, զինամթերք։
Խաղի նախնական փուլերում հասանելի են խաղի տարբեր ռեժիմներ, ինչպիսիք են ռումբի տեղադրում, թիմային մարտ, էսկալացիա և այլն։ Տասնհինգերորդ մակարդակում հասանելի է դառնում «Դաշնակիցներ» ռեժիմը, որտեղ մրցախաղերն անցկացվում են 2v2, իսկ քսաներորդում՝ մրցակցային ձևաչափով։
Ի տարբերություն բջջային հրաձիգների մեծամասնության՝ Standoff 2-ում բացակայում է ավտոմատ կրակելու և ուղղորդման օգնությունը, բայց միևնույն ժամանակ կա նաև ճկուն ղեկավարման կարգավորում՝ ինտերֆեյսի տարրերի մեծ մասի տեսանելիությունը և չափերը տեղափոխելու, փոխելու ունակություն։ Խաղում իրական գումարով վաճառվում են միայն դեկորատիվ իրեր, որոնք չեն ազդում խաղային պրոցեսի վրա։


== Քննադատություն և ժողովրդականություն ==
Քննադատները բազմիցս Standoff 2-ը համեմատել են Counter-Strike: Global Offensive-ի հետ և այն անվանել բջջային կլոն։ PCQuest-ից Սուշանթ Ռոհան Սինգհը խաղն անվանել է CS:GO-ի բոլոր շարժական ադապտացիաներից լավագույնը և իդեալական FPS խաղ, և առաջին հերթին գովաբանել է կադրերի արագությունը, հաճելի խաղը, երեսպատումները և ուժեղ պաշտպանությունը խաբեբաներից և հաքերներից։ Սուշանթը նշել է, որ խաղը հնարավոր է բավականաչափ օպտիմիզացված չէ, քանի որ որոշ հեռախոսների վրա հավելվածի աշխատանքի ուշացումներ են նկատվում, սակայն այս երևույթը, նրա կարծիքով, բնորոշ է ցանկացած բազմակառավարելի բջջային խաղի համար, կամ կախվածությունը պայմանավորված է նրանով, որ Standoff 2-ը Standoff 2-ը նախատեսված չէ MediaTek պլատֆորմի վրա աշխատելու համար։


== Ծանոթագրություններ ==
Ալադաթյան

Ալադաթյան, հայկական ազգանուն։


== Ազգանունը կրողներ ==
Նիկողայոս Հովհաննեսի Ալադաթյան (1833-1875), դրամատուրգ։


== Ծանոթագրություններ ==
.мкд

.мкд՝ (Punycode .xn--d1alf, Македониа), Հյուիսային Մակեդոնիայի վերին մակարդակի ազգային դոմեն է։ Ադմինիստրավորվում է «Հյուիսային Մակեդոնիայի ակադեմիական հետազոտական ցանցի» (MARnet) կողմից։ 2012 թվականի նոյեմբերին MARnet-ը հայտարարեց ազգային կիրիլյան դոմենի ստեղծման իր պլանների մասին։ Միաժամանակ գործակալությունը սկսեց հավաքագրել դոմենի անվանման մասին առաջարկներ Հյուսիսային Մակեդոնիայի քաղաքացիներից։ Հայտարարությունը արվեց 2012 թվականի նոյեմբերի 19-ին և հավաքագրումը ավարտվեց 2012 թվականի դեկտեմբերի 2-ին։ Դեկտեմբերի 3-ին MARnet-ը ընտրեց վեց տարբերակներ (.мкд, .мак, .македонија, .рмкд, .рм and .рмак): Որպես երկրորդ փուլ, մակեդոնացիները քվեարկեցին ընտրված վեց տարբերակների օգտին, և հաղթող տարբերակը պաշտոնապես հայտարարվեց 2013 թվականի հունվարին։


=== Քվեարկության արդյունքներ ===
Քվեարկությանը մասնակցել էին 2288 ձայն, և վեց տարբերակների օգտին քվեարկած ձայները բաշխվեցին հետևյալ կերպ՝ 

.мкд դոմենը պաշտոնապես հաստատվեց և գրանցվեց 2014 թվականի մարտի 20-ին։


== Ծանոթագրություններ ==
Կրուտո Շոր

Կրուտո Շոր (ռուս.՝ Круто-Шор), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Տիմշեր գետի աջ ափին՝ 43 կմ հեռավորության վրա։ Գետի երկարությունը կազմում է 11կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա սկսած ակունքից մինչև Սիկտիվկար քաղաք, գետի ենթաավազանը Վիչեգդա, գետի գետային ավազանը Հյուսիսային Դվինա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200112103000018433
Կոդը ըստ հիդրոլոգիական հետազոտության (ՌԴ) — 103001843
Ավազանի կոդը — 03.02.02.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Օմելյոնս

Օմելյոնս  (իսպ.՝ Omellons, բասկ.՝ Els Omellons, կատ.՝ Els Omellons), մունիցիպալիտետ Իսպանիաում, գտնվում է Ժիռոնա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Գարիգես շրջանում։ Տարածքը կազմում է 11,19 կմ2։ Բնակչությունը՝ 254 մարդ (2010 թվականի տվյալներով)։


== Արտաքին հղումներ ==
Página web del Ayuntamiento
Información de la Generalitat de Catalunya Archived 2007-09-29 at the Wayback Machine.
Información del Institut d'Estadística de Catalunya
Բարչելոնա Պոցո դի Գոտո

Բարչելոնա Պոցո դի Գոտո (իտալերեն՝ Barcellona Pozzo di Gotto), կոմունա Իտալիայում, Սիցիլիա մարզի Մեսինա գավառում։
Բնակչությունը կազմում է 41293 մարդ, բնակչության խտությունը կազմում է 699 մարդ/կմ²։ Զբաղեցնում է 59 կմ² մակերես տարածք։ Փոստային ինդեքսն է՝ 98051։ Հեռախոսային կոդը՝ +39 699 ։


== Ժողովրդագրություն ==
Բնակչության թվաքանակի փոփոխությունները.


== Համայնքի վարչակազմ ==
Հեռախոսահամար՝ 090 97901
Էլեկտրոնային հասցե՝ urp@comune.barcellona-pozzo-di-gotto.me.it
Գլխավոր կայք՝ http://www.comune.barcellona-pozzo-di-gotto.me.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Սկուրցոլենգո

Սկուրցոլենգո (իտալ.՝ Scurzolengo), կոմունա Իտալիայի Պիեմոնտ մարզի Աստի գավառում։
Բնակչությունը կազմում է՝ 645 մարդ (2008)։ Բնակչության խտությունը՝ 121 մարդ/կմ²։ Տարածքը կազմում է 5 կմ²։ Փոստային ինդեքս՝ 14030։ Հեռախոսային կոդ՝ 0141։


== Ժողովրդագրություն ==
Բնակչության թվաքանակի փոփոխությունները


== Կոմունայի վարչակազմ ==
Հեռախոս։0141 203118
Էլեկտրոնային փոստ։ scurzolengo@ruparpiemonte.it


== Արտաքին հղումներ ==
Վիճակագրության ազգային ինստիտուտ (իտալ.)
Վիճակագրության ազգային ինստիտուտ (անգլ.)


== Ծանոթագրություններ ==
Տրենտո (այլ կիրառումներ)

Տրենտո, կարող է վերաբերել՝

Տրենտո - քաղաք Իտալիայում։ Գտնվում է Տրենտինո Ալտո Ադիջե մարզում՝ Տրենտո գավառում
Տրենտո - կոմունա Իտալիայում։ Գտնվում է Տրենտինո Ալտո Ադիջե մարզում
Ռամիլ Ուսուբով

Ռամիլ Իդրիս օղլի Ուսուբով (ադրբ.՝ Ramil İdris oğlu Usubov,դեկտեմբերի 22, 1948(1948-12-22), Իվանյան), ադրբեջանցի պետական և քաղաքական գործիչ, Ադրբեջանի ներքին գործերի նախարար (1994 թվականից–20.06.2019), ոստիկանության գեներալ-գնդապետ։


== Կենսագրություն ==
Ռամիլ Ուսուբովը ծնվել է Իվանյան գյուղում։ 1973 թվականին նա ավարտել է Ն. Ռազաևի անվան Բաքվի միլիցիայի հատուկ միջնակարգ դպրոցը, իսկ 1980 թվականին ավարտել է հեռակա ուսումը ԽՍՀՄ ՆԳՆ ակադեմիայի հեռակա բաժինը։ Ոստիկանության դպրոցը ավարտելուց հետո որպես տեսուչ աշխատել է Ստեփանակերտի ՆԳՆ քրեական հետախուզությունում, որից հետո 1975 թվականին նշանակվել է Շուշիի Ներքին գործերի շրջանային բաժնի ղեկավար, իսկ 1980-ից 1984 թվականներին աշխատել է Լեռնային Ղարաբաղի ինքնավար մարզի ներքին գործերի վարչությունում որպես ղեկավարի տեղակալ։
1984-ից 1987 թվականներին Ուսուբովը նշանակվել է Շիրվանի Ներքին գործերի շրջանային բաժնի ղեկավար, իսկ 1987 թվականին դարձել է Նախիջևանի Ինքնավար Խորհրդային Սոցիալիստական Հանրապետության ներքին գործերի նախարար։ 1989-1993 թվականներին Ռամիլ Ուսուբովը աշխատել է աշխատել է քրեական հետախուզության ղեկավարի, վիզայի և գրանցման բաժնի ղեկավարի և Ադրբեջանի ՆԳՆ կադրերի վարչության ղեկավարի պաշտոններում։ 1993 թվականի օգոստոսի 11-ին Ուսուբովը նշանակվել է Նախիջևանի Ինքնավար Հանրապետության Ներքին գործերի նախարար։


=== ՆԳՆ ղեկավար ===
1994 թվականի ապրիլի 29-ին Ադրբեջանի Ներքին գործերի նախարարի պաշտոնում։ Ադրբեջանի Հանրապետության նախագահի № 144 հրամանով նույն թվականի մայիսի 3-ին Ուսուբովին շնորհվել է գեներալ-մայորի կոչում, հետագայում  № 418 հրամանով 1995 թվականի դեկտեմբերի 26-ին նրան շնորհվեց գեներալ-լեյտենանտի կոչում, իսկ արդեն 2002 թվականի հունվարի 15-ին նախագահի № 637 հրամանով Ուսուբովը դարձավ գեներալ-գնդապետ։


== Շքանշաններ ==
«Ադրբեջանական դրոշ» շքանշան


== Ծանոթագրություններ ==


== Արտաքին հղումներ ==
Ադրբեջանի ՆԳՆ
Полицейские-убийцы и самая надежная "крыша"?
Թեյանգ

Դոնգ Յոնգ Բե (հանգըլ՝ 동영배, առավել հայտնի որպես Թեյանգ (նաև` Թեյան, անգլ.` Taeyang, հանգըլ՝ ՝태양, մայիսի 18, 1988(1988-05-18), Uijeongbu, Գյոնգի), հարավկորեացի երգիչ, պարող, կոմպոզիտոր, BIGBANG խմբի անդամ։ 12 տարեկանում G-Dragon -ի հետ ուսանում է YG Entertainment Group -ում։ 2006 թ. 3 այլ սաների հետ ձևավորում են BIGBANG հնգյակը։


== Կենսագրություն ==
Դոնգ Յոնգ Բեն ծնվել է 1988 թ. մայիսի 18-ին Սեուլում։ Առաջին քայլերը երաժշտական ինդուստրիայում կատարել է Jinusean հիփ-հոփ խմբում։ Հետագայում նա նկատվում է YG Entertainment Group-ի կողմից, և պլանավորվում է G-Dragon -ի և Թեյանգի միասնական դուետ ստեղծել, որը կկոչվեր GDYB :
Ծրագրերը, սակայն, փոխվում են, և 2006 թ. Թեյանգը G-Dragon-ի և երեք այլ սաների հետ միասին ստեղծում են BIGBANG խումբը։


== Կարիերա ==


=== Սկիզբ և և դեբյուտ Big Bang-ում ===
Թեյանգը 5-րդ դասարանի աշակերտ էր, երբ սկսեց իր դերասանական քայլերը կատարել։ Նա ընտրվել էր JinuSean-ի "A-yo" երգի տեսահոլովակում նկարահանվելու համար։ Այդ ներկայացումը նրան առաջ տարավ դեպի YG Entertainment կազմակերպություն։ 
Հետո արդեն հանդիպում է 4 այլ կոլերգաների, որոնց հետ էլ հիմնում են Big Bang թիմը։ Մինչև պաշտոնական դեբյուտը Hyun Seung-ը լքեց խումբը և վերջնականում խմբում մնացին հինգ երգիչներ։ 
Ընտրելով Taeyang ներկայացուչկական անվանումը, նա հիմնականում որոշեց խմբում ռեպ երգչի դերակատարում ունենալ։ Նրանց առաջին ալբոմը՝ Since 2007 (մինչև 2007) մեծ հաջողություն գրանցեց։ Այն նաև ընդգրկում էր նաև Թեյանգի սոլո կատարումը՝ "Ma Girl" (Իմ աղջնակ)։


=== Սոլո կարիերա (2008 թվական) ===
Lexy անունով երգչի հետ ներկայանալուց հետո Թեյանգը որոշեց ներկայանալ նաև իր խմբից առանձին երգերով։ Թեյանգի «Hot» մինի-ալբոմը լույս տեսավ 2008 թվականի մայիսի 22-ին։ Երբ Big Bang խումբը սկսեց նաև հիփ-հոփ ոճում երգեր ներկայացնել Թեյանգը ուղղվեց նաև R&B երաժշտության կողմ։
Առաջին ներկայացված սոլոն «Only Look At Me» (կորեերեն՝ 나만 바라봐) R&B երգ էր, որի խոսքերի հեղինակներն էին Թեդին և Կուշը։


== Սկավառակագրությունը ==


=== Սինգլեր ===
Ma Girl (2006)
Prayer (2008)
Look Only At Me (2008)
Where U At (2009)
Wedding Dress (2009)
I Need A Girl (ft. G-Dragon) (2010)
I'll Be There (2010)
Ringa Linga (2013)
Eyes, Nose, Lips (2014)


=== Մինի-ալբոմներ ===
Hot


=== Ալբոմներ ===
Solar (2010)
Solar International (2010)
Rise (2014)


== Ծանոթագրություններ ==


== Արտաքին հղումներ ==
Թեյանգի կենսագրությունը ԴորամաԿուն կայքում:
Ակակի Ծերեթելիի անվան պետական համալսարան

Ակակի Ծերեթելիի անվան պետական համալսարան (վրաց.՝ აკაკი წერეთლის სახელობის სახელმწიფო უნივერსიტეტი), հայտնի է նաև որպես Քութայիսի համալսարան (վրաց.՝ ქუთაისის უნივერსიტეტი), 1930 թվականի հուլիսին Թիֆլիսում հիմնադրված համալսարան, որ այժմ տեղակայված է Քութայիսում։


== Պատմություն ==
Համալսարանը հիմնադրվել է Թիֆլիսի պետական համալսարանի հենքի վրա։ Թիֆլիսի պետական համալսարանը հիմնադրվել է 1918 թվականին վրացի պատմաբան Իվանե Ջավախիշվիլու ղեկավարությամբ։ 1930 թվականի հուլիսին, երբ Վրաստանն արդեն գտնվում էր ԽՍՀՄ կազմում, իշխանությունները Թիֆլիսի պետական համալսարանի հենքի վրա ստեղծում են չորս առանձին համալսարաններ։ Դրանցից մեկն էլ Մանկավարժական պետական ինստիտուտն է։
1933 թվականի հունվարի 8-ին վերակազմավորվում է Թիֆլիսի պետական համալսարանն, ու Մանկավարժական պետական համալսարանը տեղափոխվում է Քութայիս։ Այժմ այն կոչվում է Քութայիսի համալսարան և գտնվում է քաղաքի կենտրոնում։ Համալսարանն սկսել է գործել 1933 թվականի փետրվարի 13-ին։ Ավելի քան 700 ուսանողներ Թիֆլիսից տեղափոխվել են Քութայիս՝ շարունակելու իրենց կրթությունը համալսարանում։
1990 թվականին համալսարանը սկսում է կոչվել Ակակի Ծերեթելիի անվան պետական համալսարան. այն կոչվել է վրացի բանաստեղծ ու ազգային-ազատագրական շարժման գործիչ Ակակի Ծերեթելու անվամբ։ 2006 թվականի փետրվարի 23-ին կառավարությունը համալսարանը միացնում է Քութայիսի Ն. Մուշկելիշվիլու անվան ճարտարագիտական ինստիտուտի հետ, որը հիմնադրվել էր 1974 թվականի սեպտեմբերի 1-ին, ինչի շնորհիվ ավելանում են տեխնիկական ոլորտի ֆակուլտետներն ու այդ գիտակարգերին նվիրված դասաժամերը։
Տարբեր տարիների Ակակի Ծերեթելիի անվան պետական համալսարանում աշխատել են Գևորգ Ախվլեդիանին (1887–1973), Իվան Բերիթաշվիլին (1885-1974), Նիկոլոզ Բերձենիշվիլին (1895-1965), Լևան Գոկիելին (1901-1975), Կոռնելի Կեկելիձեն (1879-1962), Նիկո Կեցխովելին (1897/1898-1982), Շալվա Նուցուբիձեն (1888-1969) և այլք։


== Ֆակուլտետներ ==
2011 թվականի տվյալներով՝ Ակակի Ծերեթելիի անվան պետական համալսարանն ունի հետևյալ ֆակուլտետները՝

Արվեստների ֆակուլտետ,
Հասարակական գիտությունների ֆակուլտետ,
Ճշգրիտ և բնական գիտությունների ֆակուլտետ,
Մանկավարժության ֆակուլտետ,
Բժշկության ֆակուլտետ,
Տեխնիկական ճարտարագիտության ֆակուլտետ,
Ծովային տրանսպորտի ֆակուլտետ,
Գյուղատնտեսության ֆակուլտետ։


== Ծանոթագրություններ ==


== Արտաքին հղումներ ==
Պաշտոնական կայքը Archived 2018-03-26 at the Wayback Machine.
Պապիրոլոգիա

Պապիրոլոգիա, պապիրուսի վրա գրված հին տեքստերն ուսումնասիրող գիտություն։ Պապիրոլոգիայի կողմից ուսումնասիրվող պապիրոսները ծագում են հիմնականում Եգիպտոսի տարածքից, քանի որ այդ երկրի չոր կլիման նպաստավոր միջավայր հանդիսացավ դրանց պահպանման համար։ Բացի հին եգիպտերենով գրված տեքստերից մեծ հետաքրքրություն են ներկայացնում հունարեն և լատիներեն լեզուներով գրված տեքստերը, որոնք պահպանվել են պապիրուսի վրա։
Պապիրոլոգիան՝ որպես սիստեմատիկ գիտություն, առաջացել է 1890-ական թթ., երբ Կրոկոդիլոպոլիս և Օքսիրինքոս հելլենիստական դարաշրջանի քաղաքներում պեղումներ կատարելու ժամանակ անգլիացի հնագետներ Գրենֆելն ու Հանթը հայտնաբերել են պապիրուսների պատառիկների վրա գրված հունարեն տեքստերի մեծ կույտեր։
Ներկայումս պապիրոլոգիայի առաջատար գիտական կենտրոններ են Օքսֆորդի համալսարանը, Հայդելբերգի համալսարանը, Կոլամբիայի համալսարանը, և այլն։
Պապիրուսի վրա գրված հունարեն պատառիկների ուսումնասիրությունը հնարավորություն է տվել հայտնաբերել և մշակութային ու գիտական շրջանառության մեջ դնել անտիկ գեղարվեստական և պատմական բնույթի մի շարք տեքստեր, որոնք մինչ այդ կորսված են համարվել։ Այսպես, ներկա դրությամբ բացահայտվել է Մենանդրոսի մեկ ամբողջական կատակերգություն և մեծ հատվածներ նրա մի շարք այլ կատակերգություններից, Արիստոտելի «Աթենական պոլիս» երկը, աթենացի հռետոր Հիպերիդեսի ճառերը, Սաֆոյի և Կալիմաքոսի անհայտ բանաստեղծություններ և այլն։
Տրիանգուլու Մինեյրու ի Ալտու Պարանաիբայի մարզ

Տրիանգուլու Մինեյրու ի Ալտու Պարանաիբա (պորտ.՝ Mesorregião do Triângulo Mineiro e Alto Paranaíba) վարչական մեզոշրջան Բրազիլիայում, մտնում է Տրիանգուլու Մինեյրու նահանգի մեջ։ Բնակչությունը կազմում է 2072000 մարդ 2006 թվականի տվյալով։ Զբաղեցված տարածքը 90 542.010 կմ²։ Բնակչության խտությունը 22.9 մարդ/կմ²։


== Վիճակագրություն ==
Համախառն ներքին արտադրանքը կազմել է 23 548 299 020,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 11 914,49 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,809
Սմետաննիկ

Սմետաննիկ, գործարանային ալյուրի արտադրանք։ Իրենից ներկայացնում է տորթ թթվասերի խմորի հիմքով կամ էլ շոռակարկանդակ պատրաստված բարակ խմորով և լցոնած թթվասերով։ Սմետաննիկի հիմնական բաղադրամասերից բացի նրանում կարող են պարունակվել չամիչ, նուշ, քաղցր համեմունքներ, մուրաբա, խտացրած կաթ և կիտրոնի կեղև։ Գոյություն ունեն նաև շոկոլադե սմետաննիկների պատրաստման ձևեր։
Սմետաննիկը համարվում է ավանդական ռուսական ուտեստ սակայն թթվասերի հիմքով բաց սմետաննիկը համարվում է թաթարական խոհանոցի ուտեստ։


== Ծանոթագրություններ ==
Գոլոչևո (գյուղ, Դուխովշչինսկի շրջան)

Անվան այլ կիրառումների համար տե՛ս՝ ԳոլոչևոԳոլոչևո (ռուս.՝ Голочево), գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 5 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Թրինիթի քոլեջ (Քեմբրիջ)

Թրինիթի քոլեջ (անգլ.՝ Trinity College, Սուրբ Երրորդության քոլեջ), Քեմբրիջի համալսարանի բաղկացուցիչ քոլեջներից մեկն է։ Հիմնադրվել է 1546 թվականին Հենրի VIII թագավորի կողմից, Քեմբրիջի 31 քոլեջներից ամենամեծերից մեկն է, որն ունի ամենամեծ ֆինանսական ներդրումը Քեմբրիջի կամ Օքսֆորդի ցանկացած քոլեջից։ Այս քոլեջն ունի ավելի շատ անդամներ (հաշվի առնելով ուսանողներին և դասախոսներին միասին), քան Քեմբրիջի կամ Օքսֆորդի ցանկացած այլ քոլեջ, բայց ուսանողների թվով այն փոքր-ինչ ավելի փոքր է, քան նույն համալսարանի Հոմերթոնի քոլեջը։ Թրինիթին ունի Քեմբրիջի ամենայուրահատուկ ճարտարապետությունը, որի Մեծ բակը համարվում է Եվրոպայի ամենամեծ փակ բակը։ Ակադեմիական տեսանկյունից Թրինիթին ըստ Թոմփկինսի աղյուսակի լավ արդյունքներ է ցույց տալիս (Քեմբրիջի քոլեջների տարեկան ոչ պաշտոնական վարկանիշ)՝ 2011-ից 2017 թվականներին զբաղեցնելով առաջին տեղը։ Թրինիթին 2020-2021 թվականների բակալավրիատի քննությունների լավագույն քոլեջն էր՝ դրական գնահատականների ամենաբարձր տոկոսով։


== Պատմություն ==

Հենրիխ VIII-ն իրականացրեց եկեղեցական և վանական հողերի աշխարհիկացումը։ Օքսֆորդի և Քեմբրիջի համալսարանները նույնպես բավականին հարուստ էին, որպեսզի հայտնվեին նրա թիրախում։ Թագավորն օրենք ընդունեց խորհրդարանի միջոցով, որը թույլ էր տալիս նրան բռնագրավել ցանկացած քոլեջի ունեցվածքը։ Համալսարանն օգտագործում է թագավորի վեցերորդ կնոջ՝ Եկատերինա Պարրի հետ կապերը։ Թագուհին ամուսնուն համոզում է չփակել դրանք, այլ ստեղծել նոր քոլեջ։ Թագավորը հրամայում է մի քանի հին քոլեջների և պանսիոնատների հիման վրա ստեղծել նոր Թրինիթի քոլեջը։
Քոլեջը հիմնադրվել է Հենրի VIII թագավորի կողմից 1546 թվականին՝ երկու նախկինում գոյություն ունեցող քոլեջների՝ Մայքլհաուսի (հիմնադրել է Հերվի դե Սթենթոնը 1324 թվականին) և Քինգս Հոլի (ստեղծվել է Էդուարդ II թագավորի հրամանագրով 1317 թվականին և վերափոխվել թագավոր Էդուարդ III-ի հրամանով 1337 թվականին) միաձուլման արդյունքում։ Քոլեջի հիմնական շենքերի մեծ մասը թվագրվում է 16-րդ և 17-րդ դարերով։ Թոմաս Նևիլը, ով 1593 թվականին դարձավ քոլեջի ղեկավար, զգալիորեն վերակառուցեց գոյություն ունեցող շենքերը և կառուցեց նորերը։ Ի թիվս այլ բաների, նա ընդլայնեց և ավարտեց Մեծ բակը, կառուցեց այն, ինչ այժմ Նևիլի դատարանն է Մեծ բակի և Քամ գետի միջև։ Նևիլի բակի կառուցումը ավարտվել է 17-րդ դարի վերջում, երբ հայտնի ճարտարապետ Քրիստոֆեր Ռենը կառուցեց Ռենի գրադարանը։


== Շենքեր և տարածքներ ==
Թագավորի հանրակացարան (անգլ.՝ King’s Hostel, 1377-1416, տարբեր ճարտարապետներ) - գտնվում է Մեծ բակից հյուսիս, ժամացույցի աշտարակի հետևում։ Թագավորական դարպասի հետ միասին այն Քինգս Հոլ քոլեջի միակ մնացած շենքն է։
Մեծ դարպասներ - Քոլեջի գլխավոր մուտքի մեծ դարպասը, որը տանում է դեպի Մեծ բակ։ Քոլեջի հիմնադիր Հենրի VIII-ի արձանը գտնվում է դռան վերևում գտնվող խորշում։
		
		
		
		
		
		
		


== Նշանավոր դասախոսներ և շրջանավարտներ ==
Իսահակ Նյուտոն
Ջեյմս Ջուրին
Դմիտրի Օբոլենսկի
Ջեյմս Չալլիս
Իսահակ Բարրոու


=== Շրջանավարտներ ===


== Ծանոթագրություններ ==


== Արտաքին հղումներ ==
Trinity College, Официальный сайт колледжа
Ч. А. Бристед, «Пять лет в английском университете», пер. Юлии Глек
Բագարան (Արմավիրի մարզ)

Անվան այլ կիրառումների համար տե՛ս՝ Բագարան (այլ կիրառումներ)Բագարան, գյուղ Հայաստանի Արմավիրի մարզում։ Բնակավայրը գտնվում է մարզկենտրոնից 39 կմ հարավ-արևմուտք, Ախուրյանի գետաբերանի մոտ, ծովի մակերևույթից 990 մ բարձրության վրա։


== Բնակչություն ==
Բագարանի ազգաբնակչության փոփոխությունը.


== Տնտեսություն ==
Բնակչությունը զբաղվում է այգեգործությամբ, անասնապահությամբ, պտղաբուծությամբ և դաշտավարությամբ։


== Պատմամշակութային հուշարձաններ ==
Բագարանում կա 1901 թ. սբ. Աստվածածին եկեղեցի, իսկ արևելյան մասում՝ մ.թ.ա. III հազարամյակ-մ.թ. XIV դարի բնակատեղի։


== Տես նաև ==
Բագարանի պատմության և մշակույթի անշարժ հուշարձանների ցանկ (Արմավիրի մարզ)


== Արտաքին հղումներ ==
Բամբակաշատի միջնակարգ դպրոց Archived 2016-03-13 at the Wayback Machine.
Էջը Արմավիրի մարզպետարանի կայքում(չաշխատող հղում)
Համայնքի ղեկավարի Էջը Արմավիրի մարզպետարանի կայքում(չաշխատող հղում)


== Ծանոթագրություններ ==
Գիտական խորհուրդ

Գիտական խորհուրդ, բարձրագույն ուսումնական հաստատության կամ գիտահետազոտական հիմնարկի խորհուրդ։ Գիտական խորհրդի խնդիրն է քննարկել գիտահետազոտական և ուսումնական աշխատանքների պլաններն ու հաշվետվությունները, ուսումնամեթոդական հարցերը, գիտական խնդիրները, աշխատությունները, կազմակերպել գիտամանկավարժական կադրերի պատրաստումը և որակավորման բարձրացումը, ընդհանրացնել տվյալ հիմնակության աշխատանքի փորձը, անցկացնել գիտական բանավեճեր։ 
Գիտական խորհուրդի մրցույթով ընտրում է ամբիոնի վարիչներ և պրոֆեսորադասախոսական կազմ։ Մի շարք բուհերի և գիտահետազոտական հիմնարկների գիտաշխատողներ շնորհում են գիտական աստիճաններ, հաստատման են ներկայացնում գիտական կոչումներ։
Զի՞նչ ու զի՞նչ տամ լողվորչուն

«Զի՞նչ ու զի՞նչ տամ լողվորչուն» հայկական ժողովրդական երգ։
Համաձայն երաժշտագետ-տեսաբան Կարինե Խուդաբաշյանի՝ «Զինչ ու զինչ տամ լողվորչուն» երգը, համանման մի քանի այլ երգերի պես, իրականում կազմել է հեթանոսական ծիսակարգի մաս և Անահիտ դիցուհու պաշտամունքի վերապրուկ է։
Երգի «զոմա, զոմա է, քոմա, քոմա է» կրկներգը, ըստ Խուդաբաշյանի, նշանակում է «սոմա» և «խաոմա» ըմպելիքները, որոնք ծեսի ընթացքում մատուցել են քրմին և քրմուհուն։ Այս և նմանատիպ որոշ այլ երգեր Խոդաբաշյանը համարում է հնագույն նմուշներն այն պարերգերի, որոնց բանաստեղծական շարադրանքում պատկերված է աղջկա մերկանալու գործողությունը՝ գլխի հարդարանքից մինչև ներքնազգեստները, ինչը, ըստ երաժշտագետի, հայ, ինչպես նաև այլ հեթանոս ազգերի մոտ, որոշակի տոների ժամանակ սովորական է եղել քրմուհիների մերկությունը։


== Երգի տեքստը ==


== Ծանոթագրություններ ==
Էդվարդ Մորգան Ֆորսթեր

Էդվարդ Մորգան Ֆորսթեր (Edward Morgan Forster, հունվարի 1, 1879(1879-01-01)[…], Լոնդոն, Մեծ Բրիտանիայի և Իռլանդիայի միացյալ թագավորություն - հունիսի 7, 1970(1970-06-07)[…], Կովենտրի, Ուեսթ Միդլանդս, Անգլիա, Միացյալ Թագավորություն), անգլիացի գրող։
Նշանավոր են նրա «Որտե՞ղ են վախենում մտնել հրեշտակները» (1905), «Ամենաերկար ճամփորդությունը» (1907), «Տեսարանով սենյակը» (1908), «Ճամփորդություն դեպի Հնդկաստան» (1924) վեպերը։ Գրել է նաև նովելներ, գրական-քննադատական էսսեներ, «Վեպի հայեցակետերը» (1927) պատմա-գրականագիտական ուսումնասիրությունը, որտեղ պաշտպանել է ռեալիզմն ընդդեմ մոդեռնիզմի։


== Աղբյուրներ ==
Սիու շրջան (Նեբրասկա)

Անվան այլ կիրառումների համար տե՛ս՝ Սիու շրջան (այլ կիրառումներ)Սիու շրջան (անգլ.՝ Sioux County), ԱՄՆ Նեբրասկա նահանգի 93 վարչական միավորներից մեկը։ Ընդհանուր տարածությունը 5.354 կմ² է, բնակչությունը՝ 1.475 մարդ (2010 թ. տվյալներով)։ Շրջկենտրոնն է Հարիսոն բնակավայրը։ Կազմավորվել է 1877 թ.։
Բրումադինիու

Բրումադինիու (պորտ.՝ Brumadinho), համայնք Բրազիլիայում՝ Մինաս Ժերայս նահանգի կազմում։ Գտնվում է Մինաս Ժերայս նահանգի Հարավ-արևմտյան մասում։ Մտնում է Անդրելանդիյա գավառի կազմի մեջ։ Բնակչությունը կազմում է 32 014 մարդ՝ 2006 թվականի տվյալներով։ Գրավում է 640,150 կմ2 տարածք։ Բնակչության խտությունը կազմում է՝ 50,0 մարդ/կմ2։


== Պատմություն ==
Քաղաքը հիմնադրվել է 1955 թվականի մայիսի 25-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 371 732 018,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 12 584,87 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,773 (տվյալները ՄԱԿ-ի զարգացման ծրագրի)։